Document ID: 32007R1403

KOMISJONI MÄÄRUS (EÜ) nr 1403/2007,
28. november 2007,
millega Hispaania lipu all sõitvatel laevadel lubatakse uuesti alustada besuugo püüki ICES VI, VII ja VIII püügipiirkonnas (ühenduse veed ja veed, mis ei kuulu kolmandate riikide suveräänsete õiguste või jurisdiktsiooni alla)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 20. detsembri 2002. aasta määrust (EÜ) nr 2371/2002 ühisele kalanduspoliitikale vastava kalavarude kaitse ja säästva kasutamise kohta, (1) eriti selle artikli 26 lõiget 4,
võttes arvesse nõukogu 12. oktoobri 1993. aasta määrust (EMÜ) nr 2847/93, millega luuakse ühise kalanduspoliitika suhtes rakendatav kontrollisüsteem, (2) eriti selle artikli 21 lõiget 3,
ning arvestades järgmist:
(1)
Nõukogu 19. detsembri 2006. aasta määrusega (EÜ) nr 2015/2006, millega kehtestatakse 2007. ja 2008. aastaks ühenduse kalalaevadele püügivõimalused seoses teatavate süvamere kalavarudega, (3) on kehtestatud kvoodid 2007. ja 2008. aastaks.
(2)
Hispaania teatas 22. oktoobril 2007 komisjonile määruse (EMÜ) nr 2847/93 artikli 21 lõike 2 kohaselt, et ta lõpetab besuugo püügi ICES VI, VII ja VIII püügipiirkonnas (ühenduse veed ja veed, mis ei kuulu kolmandate riikide suveräänsete õiguste või jurisdiktsiooni alla) alates 19. oktoobrist 2007.
(3)
Vastavalt määruse (EMÜ) nr 2847/93 artikli 21 lõikele 3 ja määruse (EÜ) nr 2371/2002 artikli 26 lõikele 4 võttis komisjon 13. novembril 2007 vastu määruse (EÜ) nr 1328/2007, (4) millega Hispaania lipu all sõitvatel või Hispaanias registreeritud laevadel keelatakse besuugo püük ICES IV, VII ja VIII püügipiirkonnas (ühenduse veed ja veed, mis ei kuulu kolmandate riikide suveräänsete õiguste või jurisdiktsiooni alla).
(4)
Hispaania pädevate asutuste komisjonile esitatud teabe kohaselt on VI, VII ja VIII püügipiirkonna (ühenduse veed ja veed, mis ei kuulu kolmandate riikide suveräänsete õiguste või jurisdiktsiooni alla) Hispaania kvoodi besuugo kogusest osa ikka veel kasutamata. Järelikult tuleks lubada Hispaania lipu all sõitvatel või Hispaanias registreeritud laevadel kõnealustes vetes besuugot püüda.
(5)
Asjaomane luba peaks jõustuma 30. oktoobril 2007, et võimaldada püüda kõnealust besuugo kogust enne aasta lõppu.
(6)
Komisjoni määrus (EÜ) nr 1328/2007 tuleks tunnistada kehtetuks alates 30. oktoobril 2007,
ON VASTU VÕTNUD KÄESOLEVA MÄÄRUSE:
Artikkel 1
Kehtetuks tunnistamine
Määrus (EÜ) nr 1328/2007 tunnistatakse kehtetuks.
Artikkel 2
Jõustumine
Käesolev määrus jõustub järgmisel päeval pärast selle avaldamist Euroopa Liidu Teatajas.
Seda kohaldatakse alates 30. oktoobrist 2007.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 28. november 2007

Labels: 8
18
6